JMT-W4 เปิดเทรดวันแรก 10.20 บ. โบรกแนะ “เก็งกำไร” เป้า 10.69 บ.
JMT “วอแรนต์ 4” เปิดเทรดวันแรกที่ระดับ 10.20 บ. โบรกแนะ “เก็งกำไรระยะสั้น” ประเมินมูลค่าที่เหมาะสมที่ 10.69 บ.
JMT “วอแรนต์ 4” เปิดเทรดวันแรกที่ระดับ 10.20 บ. โบรกแนะ “เก็งกำไรระยะสั้น” ประเมินมูลค่าที่เหมาะสมที่ 10.69 บ.
12 ม.ค. 2565

บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) ให้แก่ผู้ถือหุ้นเดิมของบริษัท ครั้งที่ 4 หรือ JMT-W4 เปิดเทรดวันแรกที่ 10.20 บาท ขณะที่เมื่อเวลา 10.33 น. ราคาหุ้นบริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT อยู่ที่ 66.50 บาท ราคาไม่เปลี่ยนแปลง สูงสุดที่ระดับ 67.25 บาท ต่ำสุดที่ระดับ 66.00 บาท
ด้าน บล.ทิสโก้ ระบุในบทวิเคราะห์ถึง JMT-W4 โดยประเมินมูลค่าที่เหมาะสมที่ 10.69 บาท (BSM) อิงราคาหุ้นแม่ที่ 66.50 บาท โดยมีความผันผวนของหุ้นแม่ที่ 38% โดย JMT-W4 ไม่มีต้นทุน เนื่องจากราคาหุ้นที่เพิ่มขึ้นในวันขึ้นเครื่องหมาย ณ มูลค่าที่เหมาะสมคิดเป็น All-in Premium ที่ 51% เนื่องจากสถานะที่ OTM อยู่ราว 26%
อย่างไรก็ตาม ทำให้ความผันผวนของหุ้นมีผลต่อสมมุติฐานค่อนข้างมากในด้านของความน่าสนใจในการเก็งกำไรปัจจุบัน JMT-W3 มี Premium ที่ถูกกว่าและติดลบอยู่เล็กน้อย แต่กำลังจะหมดอายุในเดือน พ.ค. ทำให้สำหรับนักลงทุนที่ต้องการเก็งกำไรสั้นๆ JMT-W4 มีความน่าสนใจมากกว่า
สำหรับ JMT-W4 มีจำนวนออก 70.50 ล้านหน่วย ให้สิทธิแก่ผู้ถือหุ้นเดิมที่ซื้อหุ้นเพิ่มทุนในอัตราส่วน 15.98 หุ้นดิม : 3.418 หุ้นใหม่ที่ราคา 41.50 บาท : 1 ใบสำคัญแสดงสิทธิ (ขึ้นเครื่องหมาย XRW ในวันที่ 5 พ.ย.64) อัตราใช้สิทธิ 1 : 1 @ 90 บาท อายุ 3 ปี สามารถใช้สิทธิได้ในวันทำการสุดท้ายของทุกไตรมาส และใช้สิทธิได้ครั้งแรกในวันที่ 31 มี.ค.65 และครั้งสุดท้ายในวันที่ 27 ธ.ค.67 ซึ่งเป็นวันหมดอายุ
ทั้งนี้ JMT ประกอบธุรกิจ 3 ประเภทหลัก ได้แก่ 1)ธุรกิจให้บริการติดตามเร่งรัดหนี้ บริษัทให้บริการแก่ผู้ว่าจ้างที่เป็นสถาบันการเงินและผู้ประกอบการต่างๆ ซึ่งประสงค์จะให้บริษัทฯติดตามและดำเนินการให้ลูกหนี้ของผู้ว่าจ้างชำระคืนหนี้ ขอบเขตการให้บริการครอบคลุมถึงการรับจ้างติดตามและจัดเก็บหนี้ รวมถึงงานด้านกฎหมาย ได้แก่ฟ้องและสืบทรัพย์คดี 2) ธุรกิจบริหารหนี้ด้อยคุณภาพ
โดยซื้อหนี้ด้อยคุณภาพจากสถาบันการเงิน หรือบริษัทต่างๆ และนำมาบริหารจัดเก็บหนี้ 3)ธุรกิจให้บริการสินเชื่อเช่าซื้อรถยนต์ โดยเน้นให้บริการสินเชื่อเช่าซื้อรถยนต์ใช้แล้วทั้งรถยนต์นั่งส่วนบุคคลและรถกระบะ และเน้นปล่อยสินเชื่อให้แก่บุคคลธรรมดา โดยเป็นการ spin off มาจาก JMART